แนวทางการดำเนินงานทันตกรรมของโรงพยาบาลส่งเสริมสุขภาพตำบลในจังหวัดอ่างทอง

จากการประชุมคณะกรรมการพัฒนาระบบบริการสาขาสุขภาพช่องปาก จังหวัดอ่างทอง ในวันที่ 14 พฤษภาคม 2563 คณะกรรมการได้ทำการหารือพิจารณาเกี่ยวกับแนวทางการให้การรักษาทางทันตกรรมในสถานการณ์โรคติดเชื้อ COVID – 19 ตามแนวทางที่คณะอนุกรรมการพิจารณากำหนดเกณฑ์มาตรฐานการป้องกันโรคติดเชื้อในคลินิกทันตกรรม เพื่อรองรับสถานการณ์การแพร่ระบาดของโรคติดเชื้อไวรัส COVID – 19 ทันตแพทยสภาได้แนะนำแนวทางในการดำเนินงาน และได้ข้อสรุปมติของคณะกรรมการร่วมกัน โดยมีสาระสำคัญ ในส่วนของการให้การรักษาทางทันตกรรมในหน่วยบริการระดับปฐมภูมิ / โรงพยาบาลส่งเสริมสุขภาพตำบลดังต่อไปนี้

1.ตามที่ทันตแพทยสภา ได้แนะนำเกี่ยวกับการพิจารณาให้การรักษาผู้ป่วย โดยให้การรักษาทางทันตกรรมในกรณีฉุกเฉิน (Emergency Case) กรณีเร่งด่วน (Urgency Case) และกรณีที่กำลังเข้าสู่ภาวะเร่งด่วน (Dental Pre-Urgency Case) ให้รักษาตามบริบทของแต่ละพื้นที่ โดยข้อแนะนำการให้บริการทันตกรรมในหน่วยบริการระดับปฐมภูมิ / โรงพยาบาลส่งเสริมสุขภาพตำบลในจังหวัดอ่างทอง ให้หลีกเลี่ยงงานหัตถการที่ทำให้เกิดการฟุ้งกระจายของ Aerosols หรือ Droplets หลีกเลี่ยงการใช้เครื่องขูดหินปูน (Ultrasonic Scaler) และด้ามกรอฟันความเร็วสูง (High Speed Turbine/Airoter Handpiece) ให้ใช้ Saliva Ejector ร่วมกับHigh Volume Suctionทุกครั้ง และพิจารณาให้การรักษาทางทันตกรรมในรายการหัตถการที่ไม่ฟุ้งกระจาย อาทิเช่น

- ตรวจสุขภาพช่องปาก , ให้ทันตสุขศึกษา , การฝึกแปรงฟันแบบลงมือปฏิบัติ(Hand on) , การแปรงแบบ แห้ง , การขัดทำความสะอาดฟัน , ล้างแผลในช่องปาก , เย็บ/ตัดไหมในช่องปาก , จ่ายยาแก้ปวด-แก้อักเสบ และการส่งต่อ

- ถอนฟันอย่างง่าย

- Hand scaling กรณีต้องขูดหินน้ำลายเพื่อบำบัดอาการ

(โดยไม่ทำในvisitแรกที่ตรวจ /ฝึกคนไข้แปรงฟันให้สะอาดก่อนนัดมาทำใน visit ถัดไป เพื่อลดbleeding)

- อุดฟันแบบ Minimum Invasive ได้แก่การใช้เทคนิค ART หรือ SMART Technique

- เคลือบฟลูออไรด์เจล , ทาฟลูออไรด์วานิช หรือ ทาซิลเวอร์ไดอะมีนฟลูออไรด์

ทั้งนี้การให้การรักษาทางทันตกรรมไม่ว่ากรณีใดๆ ขอให้คำนึงถึงความปลอดภัยของผู้ปฏิบัติงานและผู้ป่วยในแง่การป้องกันและควบคุมการแพร่กระจายของโรคอย่างสูงสุดโดยยึดหลัก Standard Precaution เป็นสำคัญ

ตั้งแต่วันที่ 1 มิถุนายน 2563 โดยให้หน่วยบริการเตรียมความพร้อมและบริหารจัดการระบบการนัดหมายผู้ป่วย และระบบการจัดการในทุกๆด้าน ให้เป็นไปตามหลักการป้องกันและควบคุมการแพร่กระจายเชื้อตามแนวทางที่ทันตแพทยสภาแนะนำมาอย่างเคร่งครัด โดยพิจารณาการให้การรักษาตามบริบทของแต่ละหน่วยบริการ ภายใต้การคำนึงถึงความปลอดภัยของผู้ปฏิบัติงานและผู้ป่วยในแง่การป้องกันและควบคุมการแพร่กระจายของโรคอย่างสูงสุด

2.การใส่อุปกรณ์ป้องกันส่วนบุคคล (PPE) สำหรับงานทันตกรรม

2.1กรณีผู้ป่วยทั่วไป ในงานหัตถการที่ไม่ฟุ้งกระจาย (Standard PPE)

- หมวกคลุมผม

- แว่น Goggle

- Face Shield

- Surgical Mask เปลี่ยนคาบละชิ้น / เปลี่ยนเมื่อปนเปื้อน

- Disposable Gloves

- Water Proof Gown / Isolation Gown เปลี่ยนเมื่อปนเปื้อน

- Shoe Cover หรือรองเท้าหัวปิด เปลี่ยนเมื่อปนเปื้อน

หรือปรับตามบริบท / นโยบายของหน่วยงานนั้นๆ

2.2 กรณีผู้ป่วยทั่วไป ในหัตถการที่มีการฟุ้งกระจาย (Full PPE)

\*\*\*ไม่แนะนำให้ทำในหน่วยบริการระดับปฐมภูมิในช่วงนี้\*\*\*

- หมวกคลุมผม

- แว่น Goggle

- Face Shield

- N 95 Mask หรือเทียบเท่า เปลี่ยนเมื่อปนเปื้อน

- Double Disposable Gloves

- Water Proof Gown / Isolation Gown เปลี่ยนทุกเคส

- Leg Cover เปลี่ยนทุกเคส

หรือปรับตามบริบท / นโยบายของหน่วยงานนั้นๆ